jkorsvik/nowiki_second_scrape_merged huggingface dataset:
Trine Hvoslef-Eide

Anne Kathrine «Trine» Hvoslef-Eide (født 1956 i Oslo) er en norsk biolog og politiker (V). 


== Bakgrunn og virke ==
Anne Kathrine «Trine» Hvoslef-Eide er utdannet sivilagronom (hagebrukskandidat) med eksamen fra Norges landbrukshøgskole (Universitetet for miljø- og biovitenskap fra 2005) i 1983 og doktorgrad ved samme institusjon i 1989. Hun er professor i anvendt bioteknologi (NMBU) et område der hun har vært aktiv med både fagfellevurdert og populærvitenskapelig forskningsformidling.
Hvoslef-Eide har stort sett hatt sin arbeidsplass ved Universitetet for miljø- og biovitenskap siden 1983, med unntak av ett års vikariat i Miljøverndepartementet 1993–1994 som rådgiver med ansvarsområde den da nye Genteknologiloven. Hun har hatt en rekke tillitsverv på NLH/UMB, og var i perioden 2005–2009 ansatt prorektor for utdanning ved UMB.
Hvoslef-Eide har hatt tillitsverv i Norges forskningsråd og var leder av Utdanningsutvalget i Universitets- og høgskolerådet (UHR) 2006–2009. Hun var medlem av Biomangfoldlovutvalget 2001–2004. Fra 2005 har hun representert Norge i Council of the International Society of Horticultural Science (ISHS), og i perioden 2009–2015 var hun Member of the Board of Trustees of International Instiute of Tropical Agriculture. Fra 2019 er hun medlem av Bioteknologirådet.Hennes politiske erfaring omfatter fire perioder i Ås kommunestyre, medlem av formannsskapet i tre perioder, varaordfører i Ås 1995–1999, medlem av Akershus fylkesting 1999–2005, medlem av fylkesutvalget 2003–2005, og leder av Komiteen for utdanning og kompetanse i Akershus fylkeskommune 2003–2005. Hun var leder i Akershus Venstre og medlem av Venstres landsstyre 1997–2003. Hun er i perioden 2019-2023 vara til Ås kommunestyre, og medlem av Hovedutvalg for teknikk og miljø (HTM) i Ås kommune.


== Referanser ==


== Eksterne lenker ==

(no) Publikasjoner av Trine Hvoslef-Eide i forskningsdokumentasjonssystemet CRIStin

(no) Publikasjoner av Trine Hvoslef-Eide i BIBSYS
VM i curling for menn 2009

Verdensmesterskapet i curling 2009 for herrer var det 51. VM i curling for herrer gjennom tidene. Mesterskapet ble arrangert av World Curling Federation, og arrangert i arenaen Moncton Coliseum i Moncton, New Brunswick, Canada i perioden 4. – 12. april 2009. Mesterskapet markerte 50-årsjubileet for det første VM i curling – Scotch Cup 1959.
De tolv deltagende lagene spilte først alle-mot-alle (round robin-kamper), som ga elleve kamper til hvert lag. De fire beste lagene etter round robin-kampene, Canada, Skottland, Norge og Sveits, gikk videre til sluttspillet om medaljer, som ble avgjort som et Page playoff.
Mesterskapet ble vunnet av Skottlands lag med David Murdoch som lagkaptein, og seieren var Skottlands femte VM-tittel gjennom tidene. I finalen slo skottene Canada 8-6, og fikk dermed revansje for nederlaget i VM-finalen året før. Bronsemedaljene gikk for andre år på rad til Norge, som vant 6-4 over Sveits i bronsekampen.
Mesterskapet gjaldt også som den tredje og siste kvalifiseringsturneringen for de olympiske vinterleker 2010 i Vancouver. Tyskland, USA, Skottland, Frankrike og Canada hadde allerede før VM 2009 sikret seg deltagelse ved vinter-OL, mens resultatene ved dette VM medførte at Sveits, Norge, Danmark, Kina og Sverige også kvalifiserte seg.


== Lag ==
Mesterskapet hadde deltagelse av 12 lag: åtte fra Europa, to fra Amerika og to fra Asia/Oseania. Følgende lag kvalifiserte seg til mesterskapet:

Fra Europa deltok de syv beste landene ved A-EM 2008, samt vinneren av en kamp i best av tre kamper mellom A-EMs nr. 8, Sverige, og vinneren av B-EM, Finland, der Finland vant med 2-1 i kamper. Fra Asia og Oseania deltok nr. 1 og 2 fra Stillehavsmesterskapet 2008.
Fra Amerika var Canada kvalifisert som vertsland, og kontinentets andre VM-plass ble avgjort i en kamp i best av fem kamper mellom USA og Brasil, som foregikk i Bismarck, Nord-Dakota, USA i perioden 30. januar – 1. februar 2009. Det var første gang at et søramerikansk lag forsøkte å kvalifisere seg til VM, og USA vant kvalifiseringen med 3-0 i kamper etter tre klare seire.


=== Spillere ===


== Resultater ==


=== Round Robin ===


==== Stilling ====


=== Sluttspill ===


== Referanser ==


== Eksterne lenker ==
2009 Ford World Men's Curling Championship (offisiell hjemmeside)
World Curling Federation (offisiell hjemmeside)
WCF Results & Records - World Men's Curling Championship 2009 (offisiell hjemmeside)
Liste over ordførere i Holtålen

Liste over ordførere i Holtålen. Holtålen oppstod som kommune med formannskapslovene av 1837.


== Ordførere i Holtålen 1838–1854 ==
Singsås ble utskilt som egen kommune i 1841, se liste over ordførere i Singsås.


== Ordførere i Ålen 1855–1971 ==
I 1855 ble Holtålen delt i Ålen og Holtålen (navneendring til Haltdalen i 1937).


== Ordførere i Holtålen/Haltdalen 1855–1971 ==


== Ordførere i Holtålen etter 1972 ==
Ålen og Haltdalen kommuner ble slått sammen til Holtålen kommune i 1972.


== Fotnoter ==


== Referanser ==
Olav Myran

Johan Olav Myran (født 16. desember 1913 i Ålen, død 12. februar 1982) var en norsk herredsagronom og politiker (Ap). Han gikk en rekke kurs vedrørende jordbruksnæringen, Jordbruksskolen for fjellbygdene i 1937, samt Statens Småbrukslærerskole fra 1939. Myran var herredsagronom i Ullensvang 1940–1949, Ålen og Haltdalen 1949–1971 og Holtålen 1972–1981.
Myran var varamedlem av Ålen kommunestyre 1951–1956, medlem 1956–1964 og ordfører 1964–1971. I Holtålen var han varaordfører 1971–1975 og ordfører 1975–1979. Medlem av Sør-Trøndelag fylkesutvalg 1963–1971. 1. vararepresentant til Stortinget fra Sør-Trøndelag 1969–1977, og møtte til sammen i godt over ett år som stortingsrepresentant.


== Eksterne lenker ==
(no) Olav Myran hos Stortinget 
(no) Olav Myran hos Norsk senter for forskningsdata
Anders Backe

Anders Backe (født 19. september 1986) er en norsk jibber fra Øst-Modum i Modum kommuneBacke har en mengde gode resultater nasjonalt og internasjonalt, og deltagelse i internasjonale konkurranser, deriblant finaleplass i X-Games. Han har medvirket i skifilm/dokumentarfilmene Supervention og Supervention 2.Han er omtalt som blant Europas beste utøvere.


== Resultater ==
Listen er ikke utfyllende

4.-plass Orage European Freeski Open by Swatch 2008


== Referanser ==
Hermsdorf (Erzgebirge)

Hermsdorf er en kommune i den sørvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, langs grensen til Tsjekkia. Kommunen har 5 665 innbyggere (31. desember 2008) og er en del av forvaltningsfellesskapet Altenberg.
Kommunen Hermsdorf består av de tre distriktene Hermsdorf, Seyde og Neuhermsdorf og ligger mellom Altenberg og Frauenstein i høyden i Osterzgebirge på grensen til Tsjekkia. Frem til 1994 var Seyde en selvstendig kommune.
Hermsdorf var en kommune i Kreis Dippoldiswalde fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.


== Bilder ==

		


== Referanser ==


== Eksterne lenker ==
(de) Offisielt nettsted 
(en) Hermsdorf/Erzgeb. – kategori av bilder, video eller lyd på Commons
Montehermoso

Montehermoso er en by som ligger i provinsen Cáceres i Extremadura i Spania. I 2009 hadde byen 5 799 innbyggere.


== Referanser ==
Sovetskij Sojuz

Sovetskij Sojuz (norsk: Sovjetunionen, russisk: Советский Союз, tidligere СССР на стройке) var et flerspråklig internasjonalt månedlig billedblad utgitt i og av Sovjetunionen.
Tidsskriftet ble etablert i 1930 av Maksim Gorkij i Nizjnij Novgorod, som et sosialpolitisk tidsskrift som fortalte på en dokumentarisk måte om hvordan det sovjetiske folket levde. Bladet beskrev prestasjoner og utvikling innenfor økonomi, vitenskap, teknologi, kunst og kultur, men hadde særlig fokus på å propagandere for landets utenrikspolitiske hensikter. Bladet inneholdt også barnefortellinger og stoff spesielt beregnet på kvinner, og bladet tok også inn spørsmål som ble besvart i en egen spalte.
Bladet ble fram til 1950 utgitt som СССР на стройке (CCCP bygges). Bladet hadde størst utbredelse i 1975 da det ble distribuert til 130 land på 19 språk i 1,3 millioner eksemplarer. Blant språkene det ble utgitt på var russisk, engelsk, tysk, fransk, spansk (fra 1937), kinesisk (1950), koreansk (1954), japansk (1955), arabisk, serbokroatisk, urdu, hindi (alle fra 1956), finsk (1957), rumensk (1957), ungarsk (1958), mongolsk (1960), bengali (1967), vietnamesisk (1968) og italiensk (1969).
Bladet var forut for sin tid i å gjøre bruk av fotojournalistikk, blant annet på grunn av sitt uvanlig store format, 412 × 300 mm, noe som gjorde det mulig å presentere store og detaljerte tosidige fotoreportasjer. Blant fotografene som ble benyttet av bladet var Aleksandr Rodtsjenko, Petrusová Georgy, Boris Ignatovič, Arkady Šajchet, Jevgenij Chaldej og Mark Markov-Grinberg med flere.
I 1980 ble Sovetskij Sojuz tildelt Leninordenen. Bladets utgivelse ble avviklet i 1991.


== Eksterne lenker ==
Artikkel Sovetskij Sojuz i den Store sovjetiske encyklopedi (russisk)
Illustrationer fra 1953 med utgavetema "Minnet om den store Stalin" (russisk)
Om bladets historie (Izvestija)
Lysaker-ulykken

Lysaker-ulykken var en togulykke mellom to lokaltog som inntraff den 16. april 1990 på Drammenbanen mellom Skøyen stasjon og Lysaker stasjon. Fem personer omkom, hvorav to passasjerer og tre ansatte fra NSB. Rundt 30 personer ble fysisk skadet i ulik grad som følge av ulykken.


== Hendelsesforløp ==
Lokaltog 937 (Lillestrøm–Drammen) kjørte ut vestover fra Oslo sentralstasjon seks minutter etter rutetiden og skulle ha et planlagt stopp ved hovedsignal 153 i påvente av nattoget på Sørlandsbanen, som kjørte i samme retning og som også var forsinket. Lokaltoget stoppet ikke ved hovedsignal 153 etter kjøreplanen, men fortsatte sin ferd videre vestover. Togleder ved Oslo S registrerte denne uregelmessigheten og satte inn «Stopp» på alle signalene ved Skøyen stasjon, samtidig som han skrudde av kjørestrømmen på begge spor mellom Oslo S og Asker stasjon.
Det vestgående lokaltoget 937 kolliderte med østgående lokaltog 2132 (Spikkestad–Lillestrøm) rundt 940 meter etter hovedsignal 153 med en hastighet på ca 90 km/t. Ifølge etterforskningen var det ingen tegn på retardasjon fra det vestgående lokaltoget, mens hastigheten til det østgående lokaltoget var redusert til rundt 30 km/t ved sammenstøtet. Den endelige årsaksforklaringen til ulykken ble ikke fastslått.
Ulykkessett : 69009 og 69028.(Motorvogn 69009 og styrevogn 69628 ble senere hugget)
Ulykken satte fokus på økt sikkerhet ved norske jernbaner, og førte til at Samferdselsdepartementet satte av midler i statsbudsjettet til å forsere utbyggingen av ATC.


== Referanser ==


== Eksterne lenker ==
Sikkerhetsdagene.no – Storulykker i Norge de siste 20 årene, Togulykker
Augustin Langlade

Augustin Mouet, sieur de Langlade, (med en rekke navnevariasjoner, født 1695 eller 1703 i Trois-Rivières, Quebec, død ca. 1771) var sønn av Pierre Mouet, sieur de Moras.
Augustin fikk lisens som pelshandler i Michilimackinac i 1728 og samme år giftet han seg med en enke med seks barn; datter av en av høvdingene i Ottawa og søsteren til en annen. Dette styrket hans posisjon i området, og han sto for etableringen av pelshandelen i utposten som etter hvert ble Green Bay i Wisconsin.
Augustins sønn, Charles Michel de Langlade, var også engasjert i pelshandel, og var også involvert i Den franske og indianske krig. 


== Eksterne lenker ==
The Founders of Green Bay (engelsk)
Early Canadiana Online (fransk)
Slektsforskning (engelsk)
Sieur Augustin Mouet d'Englade 1 (1703 - 1771) (fransk)
William Mactavish

William Mactavish eller McTavish (født 29. mars 1815, død 23. juli 1870) var en skotsk-født representant for Hudson's Bay Company som var guvernør i Rupert's Land og Assiniboia før overføringen av Rupert's Land til Canada og etableringen av provinsen Manitoba i 1870. 


== Eksterne lenker ==
Biografi hos Dictionary of Canadian Biography Online
Nora Strømstad

Nora Strømstad (født 26. januar 1909 i Bærum, død 6. januar 2005 i Oslo) var en norsk alpinist som representerte Ullern Skiklubb. Hun var lillesøster av kombinertløperen Thoralf Strømstad og tvillingsøster med Torborg Strømstad.
Hun deltok i Vinter-OL 1936 og ble nummer elleve i den alpine kombinasjonen.


== Litteratur ==
Erling Ranheim, red. (1956). «Fossum Idrettsforening – Nora Strømstad». Norske skiløpere: skihistorisk oppslagsverk i 5 bind. Oslo: Skiforlaget. s. 733–736 (735).  [Tilgang for norske IP-adresser / Digitalisert på Bokhylla.no (Nasjonalbiblioteket)]


== Eksterne lenker ==
(en) Nora Strømstad – Olympedia 
(en) Nora Strømstad – Sports-Reference (OL-resultater – arkivert)
Eirik Brandsdal

Eirik Brandsdal (født 11. november 1986 i Oslo) er en norsk tidligere langrennsløper som representerte Kjelsås IL.


== Karriere ==
Brandsdal debuterte i verdenscupen 14. mars 2007, og tok sin første verdenscupseier i et sprintrenn i Estland 23. januar 2011. Uken etter ble han Norgesmester i sprint fristil i Steinkjer den 28. januar 2011. I finalen vant han foran Anders Gløersen og Johan Kjølstad.
Han deltok i Ski-VM 2011 i Oslo, og fikk der 17.-plass på sprinten. Svenske Marcus Hellner vant denne øvelsen, foran Petter Northug. 
Han deltok både i VM i Val di Fiemme i 2013 og i Sotsji 2014 og fikk henholdsvis sjetteplass og niendeplass på de to sprintene.
Han deltok også i VM i Falun i 2015. Der røk han ut i semifinalen, og endte på ellevteplass.
Brandsdal var i både sesongen 2013/2014 og sesongen 2014/2015 verdens nest beste skisprinter, med andreplass i sprintverdenscupen sammenlagt begge gangene.
Han har tidligere studert ved NTNU, og i 2018 begynte han et masterstudium i industriell økonomi ved Norges miljø- og biovitenskapelige universitet.Brandsdal la opp etter 2019/20-sesongen.


=== Verdenscupseire ===
Etappeseire i Tour de Ski og andre tourer ble i utgangspunktet ikke regnet som verdenscupseire, men etter at en tilbakevirkende regel ble innført i desember 2015, teller også disse etappeseirene.


=== Sammenlagtresultater i verdenscupen i langrenn ===


== Referanser ==


== Eksterne lenker ==
(en) Eirik Brandsdal – kategori av bilder, video eller lyd på Commons 
(en) Eirik Brandsdal på Internet Movie Database 
(en) Eirik Brandsdal – Olympics.com 
(en) Eirik Brandsdal – Olympic.org 
(en) Eirik Brandsdal – Olympedia 
(en) Eirik Brandsdal – Sports-Reference (OL-resultater – arkivert) 
(en) Eirik Brandsdal – FIS (langrenn)
La Mixteca

La Mixteca er en kulturell, økonomisk og politisk region som omfatter deler av delstatene Puebla, Guerrero og Oaxaca i Mexico. Regionen dekker om lag 40 000 km² i området hvor landets to fjellkjeder, Det transmeksikanske vulkanbeltet og Sørlige Sierra Madre, møtes. La Mixteca er hjemstedet til mixtekerne.
Det mixtekiske språkakademiet

Det mixtekiske språkakademiet (Ve'e Tu'un Sávi, bokstavelig «Regnets språks hus») er en organisasjon som arbeider for bevaring, standardisering og fremming av det mixtekiske språket. Akademiet ble grunnlagt i 1997 av mixtekiske aktivister.
Hovedkvarteret ligger i byen Tlaxiaco, i hjertet av regionen La Mixteca i delstaten Oaxaca i Mexico.


== Eksterne lenker ==
La Casa de la Lengua de la Lluvia: Esfuerzos por lograr que el idioma mixteco pueda escribirse hos La Prensa San Diego
Chocho

Chocho (ngiwa) er et otomangueansk språk som snakkes av i underkant av 1000 mennesker i kommunene Santa María Nativitas, San Juan Bautista Coixtlahuaca og San Miguel Tulancingo i den meksikanske delstaten Oaxaca.
Språket skiller mellom høy, middels og lav tone, og er et såkalt aktivt–stativt språk.


== Eksterne lenker ==
Chocho hos Ethnologue
Are Kjensli

Are Kjensli (født 6. november 1958) var administrerende direktør for CargoNet fra 2005 til 2014, da han ble ny administrerende direktør i NHO Logistikk og Transport


== Forsvaret ==
Kjensli er utdannet ved Krigsskolen og hadde deretter fire år i tjeneste i Hærens intendantur, hvor han  arbeidet med logistikk, blant annet som sjef for forsyningskompaniet. Etter sin tid i Forsvaret arbeidet han med transport og logistikk i Aftenposten i tre år.


== Lillehammer-OL ==
Mest kjent er han kanskje for sin tid som transportsjef og senere logistikksjef for OL på Lillehammer, hvor han hadde ansvaret for å bygge opp logistikkfunksjonene. Han bygget også opp gjennomføringsorganisasjonen under lekene. Under selve arrangementet var han stabssjef ved hovedkvarteret på Lillehammer.


== Mer logistikk ==
Etter OL ble Kjensli logistikkdirektør i Tybring Gjedde. Fra oktober 1997 var Are Kjensli ansvarlig for oppbygging av distribusjonsapparatet og gjennomføringen av distribusjonen for Coca-Cola.
I 2000 tok Kjensli over som administrerende direktør i Bakehuset Norge. Der ledet han en snuoperasjon og han ble i stillingen til Orkla kjøpte opp bedriften. Da fikk han jobben som administrerende direktør i Pågen


== Referanser ==


== Eksterne lenker ==
NSBs datterselskapers ledere
Om Are Kjensli hos www.logistikk-ledelse.no
You Call Everybody Darlin’

«You Call Everybody Darlin'» er en amerikansk populærmusikksang med melodi og tekst av Sam Martin, Ben Trace og Clem Watts. Den ble publisert i 1946.
Flere versjoner kom på listen i 1948 med Al Trace (Clem Watts egentlige navn, den bestselgende versjonen), Bob Vincent, Jack Smith, The Andrews Sisters, Jerry Wayne, Jack Lathrop og Art Lund.
Innspillingen med Al Trace ble utgitt av Regent Records med katalognummer 117.
Innspillingen med Bob Vincent ble utgitt av Mercury Records md katalognummer 5155.
Innspillingen med Jack Smith ble spilt inn omkring 30. desember 1947 og utgitt av Capitol Records med katalognummer 15155.
Innspillingen med The Andrews Sisters ble spilt inn 26. juli 1948 og utgitt av Decca Records med katalognummer 24490.
Innspillingen med Jerry Wayne ble spilt inn 7. juli 1948 og utgitt av Columbia Records med katalognummer 38286.
Innspillingen med Jack Lathrop ble utgitt av RCA Victor Records med katalognummer 20-3109.
Versjonen til Art Lund ble spilt inn 16. juli 1948 og utgitt av MGM Records med katalognummer 10258.
Countrysangeren Lamar Morris gjenoplivet den som en liten countrylistesang i 1972.
Den amerikanske countrymusikkartisten O.T. Okin utgav en coverversjon på albumnet Love in a small Tow n i 1990. Det var den fjerde singlen som ble utgitt fra det albumet og lå som nummer 69 på den amerikanske Billboard Hot Country Singles & Tracks-listen.


== Norske versjoner ==
Peter Coob og Arve Sigvaldsen har skrevet norske tekster. I Coobs versjon heter den «Vi er du's med hele byen». I Sigvaldsens versjon heter den «Gave til hver kvinne»


== Listeplasseringer ==


== Referanser ==
Fraser Institute

Fraser Institute er tankesmie basert i Canada som baserer seg på prinsippene for et fritt marked. Instituttets mandat er å fremme frihet og konkurransedyktige markeder. På et generelt grunnlag er de motstandere av offentlige løsninger basert på offentlig forbruk, skatter, underskudd og reguleringer. Noen eksempler på offentlige politiske standpunkt: mer frihandel i hele verden, privatisering av forskjellige statlige tjenester, friheten til å eie og skaffe seg våpen uten kontroll, legalisering av marijuana, konkurranse i grunnskolen og større deltagelse av privat sektor i leveranser av helsetjenester og -forsikringer.
Fraser Institute uttrykker ikke meninger om geopolitiske emner. For eksempel har ikke tankesmien uttalt seg om Canadas avgjørelse om å ikke delta i 2003-invasjonen av Irak eller har uttrykt noen holdninger til om kanadiske soldater skal være eller ikke være i Afghanistan. Tankesmien var og er motstander av statlige reguleringer som en mulig løsning på den global oppvarmingen fra 1970-tallet til rundt årtusenskiftet. De sier at «potensialet til å påføre høye omkostninger på den kanadiske befolkningen og drastisk øke den regulerende stat, uten å gi lite eller ingen miljømessig fordel» Fraser Institute (navngitt etter elven Fraser) er lokalisert i Vancouver, British Columbia. Det ble stiftet i 1974 av Michael Walker, en økonom fra University of Western Ontario og forretningsmannen T. Patrick Boyle, da visepresident for MacMillan Bloedel. Den nåværende administrerende direktør Mark Mullins, var Institutets tidligere direktør for Ontario policy studies. 
Instituttet er kjent for sin Economic Freedom of the World-indeks som rangerer verdens land i henhold til deres økonomiske frihet.


== Referanser ==


== Eksterne lenker ==
Offisielt nettsted 
Policy.ca Profil: Fraser Institute
CBC-profil: Fraser Institute
død lenke] Canada Revenue Agency registered charity information database: The Fraser Institute
Fraser Institute hos SourceWatch
Vancouver Review-intervju med Michael Walker
Skappels gate 2

Skappels gate 2 er en bygård i Hamar. Den er kjent som et kunstnerhjem ettersom forfatteren Rolf Jacobsen (1907–94) bodde her i årene 1961–1994.
Huset er oppført før 1849, og var den gang flyttet til byen fra Nes. Den blir beskrevet som «en interessant blanding av et representativt østlandsk våningshus, et italiensk renessansepalass og en forretningsgård i den nye byen Hamar»Rolf og Petra Jacobsen, som begge var fra Solør, flyttet hit i 1961, etter flere omflakkende år i utkanten av byen. Fra 1949–52 bodde han på hybel i byen, fra 1952 til 1955 bodde familien på Nes, og fra 1955–61 i Vang (Hedmark). 
Huset er ikke direkte gjengitt i Jacobsens forfatterskap, men jernbane er et motiv i forfatterskapet. Skappels gate ligger tett opptil Dovrebanen. Denne nærheten til jernbanen, og forfatterens fortrolighet med rutetidene, kom etterhvert til å bli en viktig del av mytologien rundt Jacobsen.
Huset eies i dag av Hamar kommune, og huser blant annet Frivillighetssentralen og Pensjonisthjelpen. Jacobsens leilighet disponeres av foreningen Rolf Jacobsens venner, og brukes til kulturformål.


== Litteratur og andre kilder ==
Norske kunstnerhjem; temanummer av Fortidsvern; nr 3, 2005
Hilde Diesen. Dikterhus. Tell forlag, 1994 (bokhylla.no – fulltekst)


== Referanser ==
Collophoridae

Collophoridae er en liten familie av seksbeinte leddyr som hører til ordenen spretthaler (Collembola). 


== Utseende ==
Spretthaler av kulespretthale-typen.


== Levevis ==


== Utbredelse ==
Familien finnes i alle fall i Afrika, men mangler i Europa.


== Systematisk inndeling / europeiske arter ==

Hexapoda (seksbeinte leddyr)
gjemtkjevinger (Entognatha)
Spretthaler (Collembola)
Underorden Symphypleona
Familien Collophoridae Bretfeld, 1999
Slekten Collophora Richards, 1964 – åtte kjente arter, seks abv dem navngitte


== Kilder ==
Checklist of the Collembola – Sjekkliste over verdens spretthaler


== Eksterne lenker ==
(en) Collophoridae i Encyclopedia of Life 
(en) Collophoridae i Global Biodiversity Information Facility 
(en) Collophoridae hos Fossilworks 
(en) Collophoridae hos ITIS 
Collophoridae – detaljert informasjon på Wikispecies
Svein Lie (1941)

Svein Lie (født 1941 i Oslo) er professor i realfagdidaktikk ved Universitetet i Oslo. 
Lie ble dr.philos. i 1972 i kjernefysikk og professor fra 1998. Han har særlig arbeidet med de internasjonale prosjektene TIMSS og PISA.


== Bibliografi i utvalg ==
2007: Tid for tunge løft – Norske elevers kompetanse i naturfag, lesing og matematikk i PISA 2006. Medforfattere: Marit Kjærnsli, Astrid Roe og Rolf Vegar Olsen. Universitetsforlaget, Oslo. ISBN 9788215011462
2004: Rett spor eller ville veier? – Norske elevers kompetanse i naturfag, lesing og matematikk i PISA 2003. Medforfattere: Marit Kjærnsli, Astrid Roe, Rolf Vegar Olsen og Are Turmo. Universitetsforlaget, Oslo. ISBN 8215006035


== Eksterne lenker ==
(no) Publikasjoner av Svein Lie (1941) i forskningsdokumentasjonssystemet CRIStin
(no) Publikasjoner av Svein Lie (1941) i BIBSYS